google/wiki40b huggingface dataset:
Beitstad

Geografi

Beitstad ligger langs fylkesvei 17 på østsiden av Beitstadfjorden, den innerste enden av Trondheimsfjorden. Den er en typisk jordbruksbygd som strekker seg fra fjorden og inn i innlandet mot Kvam i øst og Namdalseid i nord, grenser mot Verran i vest og Egge i sørvest.
Kvernå allmenning var opprinnelig statsallmenning, men ble i 1799 kjøpt av Widerøe-Toning, og skiftet senere eiere flere ganger. På slutten av 1800-tallet ble ca. 20 % av arealet statsallmenning, mens resten ble bygdeallmenning. Mange av gårdene i den sørlige og vestlige delen av bygda har sine rettigheter i Follafoss allmenning i Verran.
Høyeste punkt i Beitstad er Jønnumsklumpen, 537 moh.

Næringsliv

I Beitstad er det både husdyrhold, kornproduksjon og skogsdrift.  I sin tid var det fire meierier i bygda, nemlig Hammeren, Bartnes, Solberg og Bjørkbu. 
Fra 1916 til 1931 hadde bygda eget elektrisitetsverk nedenfor Fergfossen på grensen mot Verran, men det ble ikke bygd opp igjen etter at det brant ned. I dag er vassdraget vernet.

Samfunn

Skolekretsene Moen, Bartnes, Solberg, Jådåren (Svarva), Velle og Sprova hadde inntil sentraliseringa på 1950-tallet hver sin skole, nå er det kun en skole igjen, Beitstad skole på Vellamelen. Beitstad fikk sin første fastskole på Velle i 1808, en av de aller første i Nord-Trøndelag.
Beitstad kirke ligger ved Utvik.
De seneste årene har bygda blitt kjent for det høye antall kortnebbgås som lander i bygda hver vår. Bygdeutviklingsforeningen Kortnebbgåsas ve & vel har tatt i bruk gåsa som merkevare for å profilere bygda, bygge omdømme og stolthetsfølelse.

Historie

Beitstad ble en egen kommune ved innføring av formannskapslovene i 1837. Namdalseid ble slått sammen med Beitstad i 1846, og ble i 1904 skilt ut igjen fra Beitstad som egen kommune. Beitstad hadde da 2 946 innbyggere. Videre ble Malm kommune skilt ut fra Beitstad som egen kommune 1. juli 1913. Innbyggertallet i Beitstad ble da 1 934. Den 1. januar 1964 ble Beitstad, Egge, Kvam, Ogndal, Sparbu, Steinkjer og Stod slått sammen til nye Steinkjer kommune. Beitstad hadde ved sammenslåingen 2 563 innbyggere og et areal på 200 kvadratkilometer.
Det er mange fornminner, flere helleristninger (bergkunst) fra bronsealderen, blant annet på Bardalfeltet, Hammer, Tessem og Benan. Gravhauger finnes i mange områder av bygda fra sør til nord, og det er tre bygdeborger: Elnanslottet i Sør-Beitstad, Østvikslottet og ved Steinfjellet i Sprova. Varde har det vært på vakthaugen i Sør-Beitstad.
I 1814 var bygda representert med tre utsendinger ved riksforsamlingen på Eidsvoll, nemlig sogneprest Hans Midelfart, bonde og lærer Sivert Paulsen Bratberg og sersjant og gårdbruker Daniel Larsen Schevig (Daniel Skevik). Beitstad har hatt flere stortingsrepresentanter, og også en statsråd, nemlig landbruksminister Hans Konrad Foosnæs. Komponisten og musikkforleggeren Theodora Cormontan ble født i bygda i 1840.
Ishavsfangstmannen Sivert Brækmo (1853-1930) var fra Beitstad.  
Beitstaden sparebank ble etablert i 1858. Beitstaden telefonsamlag kom i drift i 1895, ble overtatt av staten i 1943.
45. serierunde i GET-ligaen 2015/16

45. serierunde i GET-ligaen 2015/16 ble innledet søndag 8. mars 2016 klokken 19.00.
Etter at Oilers sikret seriegullet i 44. serierunde, spilte resultatet i den siste serierunden mellom Oilers og Lørenskog ingen rolle. Lagene hadde ikke noe annet enn æren å spille for, men likevel gikk begge ut i hundre. Vertene ville åpenbart feire gullet med stil, mens Lørenskog var interessert i å legge en demper på feiringen. Til sist satte Lørenskog en stopper for Oilers sin gullfeiring med en 5-3-seier.
I den siste serierunden var det stadig kamp om bronsen, da Sparta lå likt med Frisk Asker på tredjeplassen. Frisk Asker sikret bronsemedaljene etter at de slo Stjernen i den siste serierunden. Det var også spenning i bunnen av tabellen mellom Lillehammer (42 poeng) og Manglerud Star (43 poeng). I den siste serierunden måtte Lillehammer slå Sparta Warriors i Kristins Hall samtidig som man måtte håpe at Storhamar vant mot Manglerud Star. Selv om Storhamar gjorde sin del av jobben tapte L.I.K. sin kamp og måtte dermed spille kvalifisering til GET-ligaen.
Fylkesvei 5830

Fylkesvei 5830 går mellom Muldsvor og Nyemarka, og mellom Haugen og Ytrehorn i Hornindal.
Traséer: Muldsvor – Nyemarka (0,5 km), Haugen – Tomasgård (7,5 km), Gausemel – Ytrehorn (3,4 km)
Frem til 2019 hadde veien betegnelsen fylkesvei 726.
Jimmy Gressier

2015

Gressier deltok i VM i terrengløp 2015, og kom der på 80.-plass i juniorklassen. I det franske mesterskapet i terrengløp kom han på sjetteplass i juniorklassen. Han deltok også i EM i terrengløp 2015, der han kom på fjerdeplass i juniorklassen, og fikk gull i lagkonkurransen i juniorklassen.

2016

Han fikk bronse i juniorklassen under Fransk mesterskap i terrengløp 2016, og deltok i EM i terrengløp 2016, der han igjen fikk fjerdeplass i juniorklassen og gull i lagkonkurransen for juniorlag. Han deltok i U20-VM i friidrett 2016, og kom der på tiendeplass på 5000 meter med ny personlig rekord på 13:55,07. 
Han fikk sølv på 1500 meter under det franske juniormesterskapet i friidrett 2016, bak Baptiste Mischler. Han deltok i fransk mesterskap på 10 kilometer, og vant der juniorklassen.

2017

Under det franske mesterskapet på 10 kilometer i 2017 vant han juniorklassen, og vant også totalt. Han fikk sølv på 1500 meter under det franske U23-mesterskapet i friidrett. Han deltok i EM i terrengløp 2017, og fikk der gull både individuelt og i lagkonkurransen i U23-klassen.

2018

Under EM i terrengløp 2018 i Nederland kom Gressier på førsteplass i U23-klassen, og frankrike vant også lagkonkurransen i denne klassen. I det franske mesterskapet i terrengløp fikk han bronse i U23-klassen. Han deltok i U23-middelhavsmesterskapet i friidrett 2018, og vant der 5000 meter. Han deltok også i Middelhavslekene 2018, og kom der på åttendeplass på 5000 meter. Under det franske mesterskapet i friidrett kom han på tiendeplass på 1500 meter.

2019

Gressier fikk sølv på 3000 meter under Fransk mesterskap i friidrett innendørs 2019, bak Djilali Bedrani. Han deltok i EM i friidrett innendørs 2019, og kom der på sjuendeplass på 3000 meter. Han vant U23-klassen under fransk mesterskap i terrengløp.
I juli deltok han i U23-EM i friidrett 2019 i Gävle, og vant der 10.000 meter med ny personlig rekord på 28:44,17.
Gene Simmons

Privat

Simmons er kjent for sine mange elskere, og skal etter egne utsagn ha nedlagt over 5 000 kvinner. Han har hatt forhold med blant andre Diana Ross, Cher og  Liv Ullmann. Han datet Playboy-bunnyen Shannon Tweed i 28 år før han giftet seg med henne i 1. oktober 2011 på Beverly Hills Hotel i Beverly Hills. Han er for tiden bosatt i en gigantisk villa i Hollywood sammen med kona og deres to barn Nick (født 22. januar 1989) og Sophie (født 7. juli 1992). Simmons har alltid vært avholdsmann.
Moren Flóra Kovacs vokste opp i Ungarn og overlevde holocaust der.

TV

Simmons deltok i TV-serien Rock School i 2005, der han var musikklærer for en skoleklasse på en erke-engelsk skole, og lærte dem til å bli «rockere». TV-serien kulminerer med at skoleklassen varmer opp for Motörhead. Reality-serien Gene Simmons Family Jewels startet i 2006, og gikk i syv sesonger. Serien går nærmere inn på investoren og familiemannen Simmons. Sesong syv sluttet med bryllupet hans. Simmons har uttalt at Kiss vil arrangere et «Kiss Idol» for å rekruttere arvtagere til bandet, fordi «Kiss skal vare evig». Han spiller også seg selv i en episode av CSI. Episoden heter "Long road home", og er episode nr 17 i den 14. sesongen av serien. Den var første gang på lufta 12. mars 2014. I Norge gikk episoden på lufta på TV Norge 14. mai 2014.
Jinan (navn)

Etymologi

Jinan (arabisk: جنان) betyr «hage» på arabisk, og kan tolkes som «paradis». Janan (arabisk: جنان) betyr «hjerte» eller «sjel» på arabisk.

Kjente personer med navnet

Personene i listene er ordnet kronologisk etter fødselsår.

Annen bruk av navnet

Se: Jinan.
Øvrebotnen

Øvrebotnen er navnet på gårdsnummer 28 i Gaular kommune, Sogn og Fjordane. Gården ligger i en dalbunn på sørsiden av Haukedalsvatnet i Råheimsdalen, og grenser mot gården Kjelstad i øst, Mjell i sør og Øen i vest.
Dactylopiidae

Utseende

Hunnen er ca. 5 mm lang, oval med godt synlige antenner og bein, rød på farge, men denne fargen er vanligvis dekket av et vokslag. Hannen er mye mindre og spinklere, med et par runde vinger og et par lange haletråder.

Levevis

Alle artene i familien lever på fikenkaktus (Opuntia spp.). Hunnene og nymfene sitter i klynger på kaktus-bladene og suger saft. Utviklingen er forholdsvis rask, generasjonstiden er 60 – 80 dager. En hunn kan legge 400 – 600 egg. Hunnene går gjennom tre nymfestadier, hannene fem. De voksne hannene tar ikke næring til seg og lever bare kort tid.

Økonomisk betydning

Artene har økonomisk betydning som produsenter av det intenst røde fargestoffet karmin eller cochenille, som er et mye brukt tilsetningsstoff i sukkertøy, kosmetikk og lignende. Produksjon av cochenille ved hjelp av Dactylopius-arter i kultur på fikenkaktus har foregått i flere områder. Dette har hatt en indirekte, sterkt negativ økonomisk effekt: både fikenkaktus og cochenille-lus ble innført til Australia for å starte slik produksjon, men kaktusen spredte seg snart ut av kontroll og skapte et massivt problem ved at den tok over store områder.
Arten Dactylopius tomentosus er planlagt brukt i et forsøk på biologisk kontroll av fikenkaktus i Sør-Afrika (Mathenge m.fl. 2009 ).

Utbredelse

Opprinnelig fantes denne familien etter alt å dømme bare i Amerika, siden fikenkaktus bare vokser naturlig der. Nå har artene imidlertid spredt seg til de fleste områder der fikenkaktus er plantet, dels ved at de har blitt flyttet med plantene, dels på grunn av bevisst utsetting. De finnes nå i varme, tørre områder i alle verdensdeler.
I Europa er det bare funnet én art, Dactylopius coccus, som forekommer vilt på Sicilia, og dessuten finnes i kultur på Kanariøyene og i Spania.
Beilsteins test

Beilsteins test er en enkel kjemisk prøve brukt i kjemien som en kvalitativ prøve på halogener. Den ble utviklet av Friedrich Konrad Beilstein.
I en test blir en kobbertråd blir renset og oppvarmet av en flamme fra en Bunsenbrenner for å få et belegg av kobber(II)oksid. Den blir så dyppet i løsningen som skal testes og på nytt varmet i flammen. Dersom det er halogen i løsningen, vil det reagerer med kobberet, og flammen vil bli grønn, hvilket indikerer at testen har vært positiv.
Denne testen brukes ikke lenger så ofte. En av grunnene er at det er mulig å generere klor-dioksider, som er giftige.
American Board of Commissioners for Foreign Missions

American Board of Commissioners for Foreign Missions (ABCFM) var en amerikansk misjonsorganisasjon. Ideen til organisasjonen kom fra noen avgangsstudenter ved Williams College i USA i 1806. De tok den med seg til Andover Theological Seminary og stiftet organisasjonen formelt i 1810 i Boston i Massachusetts. I 1812 ble de første misjonærene sendt til India.
I 1961 ble ABCFM slått sammen med andre kirkeorganisasjoner og ble til United Church Board for World Ministries.
Organisasjonen var tidlig ute med misjonsvirksomhet i Sør-Afrika der de begynte i 1835 og drev misjon Zululand fra 1841 til 1843.
Thranduil

Slektsbånd/vennskapsbånd

Thranduil var sønn av Oropher og far til Legolas Grønnløv. I Ringenes Herre bidrar det nylig etablerte vennskapet mellom Legolas og dvergen Gimli, Glóins sønn, til å knytte nye og sterkere bånd mellom Thranduils folk og dvergene.
Det er utrolig å merke seg at en av dvergene som var sperret inne av Thranduil, var Glóin, Gimlis far – og både Legolas og Gimli vokste mest sannsynlig opp og hørte fortellinger som involverte den andres far – og begge endte opp på en reise sammen og vennskapet mellom en alv og en dverg blomstret.
1. divisjon volleyball for menn

1. divisjon volleyball for herrer er den neste øverste divisjonen for norsk volleyball for herrer i Norge. Ligaen består av to avdelinger, avdeling A og B som utgjør seriespillet. I tillegg til seriespillet er det tre forskjellige rankingsturneringer som spilles en helg i en og samme hall.
Vikøy kirke

Bygget

Den eldste omtalen av kirken i Vikøy er fra 1316.
Den gamle Vikøy stavkirke stod frem til rundt 1839, da den ble erstattet av en langkirke i senempirestil tegnet av Linstow, som også hadde tegnet Slottet i Oslo. Kirken er i dag malt hvit.

Innredning

Kirken har en bibel fra 1589 og altertavle fra 1633, som viser Jesu korsfestelse. 
En kalk fra 1614 som nå er i St. Peters Church i London stammer også fra Vikøy kirke.
Kirken har to kirkeklokker som ble laget av Prahl i Bergen i 1850. Orgelet i kirken er fra 1920 og ble laget av Olsen og Jørgensen i Oslo.

Kirkegården

Komponisten Geirr Tveitt er begravet på kirkegården ved Vikøy kirke.
Tomatpuré

Tomatpuré er 
finhakkede tomater, som varmes for å redusere vanninnholdet. Puré kjøpes ferdig i butikk, og selges hermetisk på boks eller glass. Den er oftest nøytral i smak, men fåes også i krydrede varianter. Tomatpuré har tykkere konsistens enn tomatsaus, og brukes ofte i gryteretter, f.eks. i bacalao.
Conn Iggulden

Andre arbeider

Sammen med sin bror Hal utga Iggulden i 2006 The Dangerous Book for Boys som spenner over en mengde temaer, som å bygge olabiler, binde knuter og lære om kjente slag. The Dangerous Book for Boys har solgt i over 500 000 eksemplarer i Storbritannia og ble i 2007 kåret til årets bok av Galaxy British Book Awards.
I mars 2006 publiserte Iggulden en novelle med tittelen Blackwater, som del av Quick Reads initiativet til Verdens bokdag 2006.
Taqqiya

Taqqiya er innen islam begrepet som legitimerer det å skjule eller å lyve om sin egen tro. Tanken er at dette gjøres i angst, under tvang eller i fare for død og liv, og at det er derfor halal (tillatt) dersom man er i fare. Konseptet taqqiya blir også av enkeltpersoner i Vesten tolket som at muslimer lyver om religionen sin slik at den andre parten skal bli tiltrukket av religionen. I noen debatter brukes begrepet videre om en påstått generell undergravelse av vestlige sosiale institusjoner.
Enkelte muslimer regner taqqiya som forbudt, harām (motsatt av halal). Det er derfor bestridt om islam tillater muslimer å lyve.
Taqqiya er et arabisk ord, og begrenser seg ikke nødvendigvis til islam. Rent bokstavelig betyr det «å skjule eller lyve om sin egen tro, ideer, meninger, følelser, overbevisning eller strategi i overhengende fare, nå eller senere tid, for å spare seg selv for psykiske eller fysiske skader».
Jørgen Christian Knudsen

Næringslivet

Jørgen Christian Knudsen gikk som ung på styrmannsskole, hadde flere utenlandsopphold, bl.a. i USA, og arbeidet på kontoret hos faren, skipsreder og verftseier Christen Knudsen, Porsgrunn, sammen med den yngre broren, senere statsminister Gunnar Knudsen. Brødrene overtok sammen farens virksomheter, men etter farens død oppløste de i 1889 sitt felles firma og delte skipsflåten mellom seg.
Etter farens død overtok Jørgen C. Knudsen eiendommene Øvre og Nedre Frednes, og hadde allerede fra 1862 bodd i den da nyoppførte villaen «Øvre Frednes» i Eidanger. Knudsen deltok aktivt i samfunnslivet i Porsgrunn, bl.a. musikkforeningen, Kirkens Sangkor og sjømannsforeningen, han støttet økonomisk opprettelsene av Skiensfjordens mekaniske Fagskole og Porsgrunds Sjømandshjem, samt var med og stiftet Porsgrunds Porselænsfabrik og to skipsassuranseforeninger.

Politikken

Han var fra 1877 medlem av bystyret i Porsgrunn, senere viseordfører og ordfører. 
Knudsen var stortingsrepresentant for Porsgrunn i periodene 1880–1890, 1892–1900 og 1904–1906.Han var odelstingspresident i 1906 og deltok ved kroningen i Trondheim sammen med sin ektefelle.
Knudsen var varamedlem i Den norske Nobelkomite fra dens stiftelse den 7. august 1897 til 31. desember 1912 og fra 1. januar 1922 til han avgikk ved døden. Han var også nestformann i Norges Banks representantskap fra 1906 til sin død.

Familie

Knudsen ble i 1867 gift med Marie («Mimmi») Henriette Resch (1846–1925), datter av kaptein Hagbarth Resch og ektefelle Hanna Bruun. Blant Jørgen og Mimmis 11 barn var skipsreder og ordfører i Eidanger, Finn C. Knudsen (1868–1955) og NS-fylkesmannen i Telemark, Christen Knudsen (1873–1964). De var også foreldre til bl.a. Hanna Resch-Knudsen (1875-19??), gift med ingeniør Karl K. von Krogh, Hagbarth Resch-Knudsen (1877–1970), Oslo, Gunda («Dunde») Resch Knudsen (1879-1977), som var gift med den britiske diplomaten Christopher Lintrup Paus (1881–1963), samt til Dagmar Knudsen (1881–1974), gift med ingeniør Robert Rafn (1878–1964), Moss, og Alfhild Knudsen (1883–1972), gift med godseier Inggard Sundt (1881–1940), Værne Kloster. I 1917 var Dunde Paus den første kvinnen som fikk førerkort for bil i Oslo.
Vamma bru

Vamma bru er ei hengebru over elva Glomma. Brua ligger i Skiptvet og Askim kommuner i Østfold. Hovedspennet er 180 meter, og totallengden er 245 meter. Brua er en del av riksvei 115 og ble åpnet 19. november 1962.
Dobritsj

Historie

Dagens byområde og områdene rundt har på grunn av den fruktbare svartjord blitt brukt til dyrking av korn siden førromersk tid. Da Bulgaria ble selvstendig i 1878, etter å ha vært en del av Det osmanske riket, ble det avgjort på Berlinkongressen at Dobrudsja skulle deles i to. Den nordlige delen gikk til Romania, og den sørlige delen til Bulgaria.
Etter slutten av den andre Balkankrigen i 1913 ble Dobritsj og den sørlige delen av Dobrudsja en del av Romania. Under den første verdenskrigen, den 3. september 1916, beleiret bulgarske tropper den sørlige delen av Dobrudsja. Ved freden i Neuilly 27. november 1919 mistet derimot Bulgaria igjen området til Romania. Under den andre verdenskrigen, den 25. september 1940, marsjerte den bulgarske hæren inn i byen, og området har siden den gang vært en del av Bulgaria.

Geografi

Dobritsj er den åttende største byen i Bulgaria, og senteret i den historiske regionen Sør-Dobrudsja. Byen ligger 30 km vest for kysten av Svartehavet, ikke langt fra feriesteder som Albena, Baltsjik og Golden Sands.
Hele det sørlige Dobrudsja er svært landlig.

Næringsliv

Dobritsj er et sentrum for næringslivet i området med maskinbygging, marked og tekstilindustri.

Kultur

I sentrum av byen ligger et etnografisk museum hvor man se byens utvikling. Videre finnes i sentrum også et kvarter med små verksteder hvor det utøves tradisjonelt håndverk.
AdWords

AdWords er Googles annonsesystem, der hvem som helst kan gå inn og by på annonseplass koblet til spesifikke søkeord. Med Google AdWords kan annonsører nå personer som aktivt søker etter deres produkter eller tjenester. 
Google AdWords annonser er også referert til som en sponset lenke. 
AdWords annonsen vises som en sponset lenke i høyremargen av søkeresultatet på Google. Annonser som er vurdert som spesielt relevante, kan også vises i en ramme over søkeresultatet. Tekstannonsene i Google AdWords består av en overskrift med en hyperlink på maksimalt 25 tegn, to linjer med beskrivende tekst på maksimalt 35 tegn hver, samt en linje med adressen til annonsørens internett side.   
Google AdWords er basert på en PPC-modell, dvs. Pay-Per-Click. På Google AdWords betaler annonsøren kun hvis noen klikker på annonsen, og ikke når annonsen vises. Rangeringen av annonser blir avgjort av flere elementer – blant annet  hvor mye annsonsøren er villig til å betale per klikk, historisk klikkrate, samt kvaliteten og relevansen av annonsen. 
AdWords er Googles hovedinntektskilde og står for over 70 % av selskapets totalinntekter.
Store og gode Handlinger af Danske, Norske og Holstenere

Store og gode Handlinger af Danske, Norske og Holstenere er et historisk-biografisk verk fra 1777 skrevet av den senere gehejmestatsminister Ove Malling.

Bakgrunn

I 1776 utstedte Ove Høegh-Guldberg loven om Indfødsretten som ga statens egne borgere fortrinnsrett til de statlige embeter. Loven var en reaksjon på det tyske styre under Struensee, og skulle styrke innbyggernes forhold til eneveldet samt til nasjonalitetsfølelsen i Helstaten.
Ove Malling fikk i oppgave å utarbeide verket som var tiltenkt som lærebok i latinskolene, hvor undervisningen i fedrelandshistorie var blitt styrket etter 1775. Boken skildrer etter klassisk mønster, forfedrenes dyder og bedrifter til inspirasjon for samtiden. Frem til 1885 utkom den i åtte opplag, og ble gjenutgitt i 1992 i en kommentert utgave.

Minnelunden

Verket inspirerte Høegh-Guldberg til å inndra flere av bokens hovedpersoner i skulpturparken Minnelunden ved Jægerspris slott. Av berømte danske og norske ses her minnestøtter for blant andre Ove Gjedde, Iver Huitfeldt, Niels Lembach, Anna Colbjørnsdatter, Tormod Torfæus, Tycho Brahe, Snorre Sturlason, Tordenskjold m.fl.
Henk Duut

Karriere

Henk Duut startet sin profesjonelle karriere i Feyenoord Rotterdam i 1982. Han har også spilt for Fortuna Sittard. 
Han har tidligere vært trener for Fortuna Sittard og Omiya Ardija.
And So to Sleep Again

«And So to Sleep Again» er en amerikansk populærmusikksang med melodi og tekst av Joe Marsala og Sunny Skylar. Den ble skrevet i 1951.
Sangen ble popularisert av Patti Page samme år. Pages innspilling ble utgitt av Mercury Records med katalognummer 5706.
Den ble også spilt inn på plate i USA av Dick Haymes, April Stevens og Margaret Whiting. Britiske coverversjoner ble spilt inn på plate av Jimmy Young og Dorothy Squires.

Norsk versjon

Arne Andersen har skrevet en norsk tekst. På norsk bærer den tittelen «Og så en natt igjen». Øystein Frantzen, sang, med Robert Levins orkester har spilt inn sangen. Den ble utgitt på 78-platen HMV A.L. 3243 i 1952.

Listeplasseringer

Pages versjon kom på den amerikanske Billboard Best Sellers In Stores-listen 22. september 1951 og lå der i 16 uker med nummer fire som høyeste plassering.
Den lå som nummer 21 på den britiske sheet music-listen.
Øvre Cisokan vannkraftverk

Muara Tawar kraftverk er et gasskraftverk under utbygging i regionen Vest-Java i Indonesia. Det får en installert produksjonskapasitet på 1 000 MW, fordelt på 4 turbiner à 250 MW hver. Utlysning for utbyggingen vil foretas av staten.
Anlegget er en del 10 000 MW-planen som skal bidra til å dekke økt kapasitetsbehov i 2011. Det blir det største av gasskraftverkene som skal bygges, og som i alt skal bidra med 1 204 MW av den økte produksjonskapasiteten.
Haetera

Utseende

Stort sett middelsstore sommerfugler (vingespenn gjerne 30 – 50 mm), slanke med avrundede vinger. De har gjennomsiktige vinger som mangler skjell bortsett fra langs ytterkantene. Bakvingen har en gul eller rødlig farge i den bakre delen.

Levevis

Diise sommerfuglene holder til på skogbunnen i ganske tett regnskog opptil 1500 meters høyde over havet.
De er forholdsvis langsomme flyvere, som gjerne drikker fra råtnende frukt eller møkk.
De fargerike feltene på bakvingene er veldig tydelige når sommerfuglene flyr, men synes å forsvinne når de setter seg.
Larvenes næringsplante er ukjent.
Lars Lillo-Stenberg

Bakgrunn

Lars Lillo-Stenberg er sønn av skuespillerne Per Lillo-Stenberg og Mette Lange-Nielsen og vokste opp på Frogner i Oslo.
Lars Lillo-Stenberg, som gikk på Rudolf Steinerskolen i Oslo, begynte å spille gitar som 13-åring.

Musiker

I 1984 startet han bandet deLillos sammen med blant andre bassisten Lars Fredrik Beckstrøm og Rune Lindstrøm og senere trommeslageren Øystein Paasche og gitaristen Lars Lundevall. Han spiller ellers i Young Neils sammen med Jørn Christensen, Per Vestaby og Palle Krüger og har også gitt ut en rekke soloplater. Han har dessuten skrevet instrumentalmusikk til de norske spillefilmene Elling og Buddy og sangen «For alle» til en TV-reklame for Coca-Cola.
Lillo-Stenberg og hans kone Andrine Sæther gikk høsten 2006 til sak mot Se og Hør og journalist Anders Johan Stavseng for brudd på privatlivets fred i forbindelse med at bladet tok bilder under paret sin vielse og trykket disse. Den 23. november fastslo Oslo tingrett at bladet hadde krenket privatlivets fred og tilkjente paret tilsammen 150 000 kroner i erstatning, og paret ble også tilkjent saksomkostninger. Dommen ble anket til Borgarting lagmannsrett av Se og Hør. Også her fikk paret medhold og ble tilkjent samme erstatning som i tingretten. Se og Hør anket dommen inn for Høyesterett og ble her frifunnet.
I 2018 debuterte han som forfatter med Nini, en biografi om barndomsvenninnen Nini Stoltenberg.